Kuuraketti (kirja)

Kuuraketti () on Ian Flemingin kirjoittama, järjestyksessään kolmas James Bond -romaani. Se julkaistiin alkukielellään englanniksi vuonna 1955 ja suomeksi kymmenen vuotta myöhemmin 1965. Kirjan pohjalta tehty elokuva Kuuraketti on juoneltaan hyvin erilainen kuin nimikkokirja.

 Juoni 
James Bond liittyy esimiehensä M:n pyynnöstä seuraansa Blades-klubille, jonka yhteen jäseneen, salaperäisen taustan omaavaan teollisuusmiljönääriin Sir Hugo Draxiin, kohdistuu huijausepäilys tämän voittaessa huomattavia summia rahaa bridgen pelailussa, ja vaikka M suhtautuukin näennäisesti välinpitämättömästi tähän, on hän huolissaan siitä, miksi multimiljonääri ja toisen maailmansodan kansallissankari on alkanut huijaamaan. Pelipöydän äärellä Bond tulee vahvistaneeksi Draxin petoksen ja onnistuu kääntämään tilanteen eduksi pinotun korttipakan avulla ja voittamaan 15 000 puntaa (noin seitsemän kertaa hänen oman vuosipalkkansa) saadakseen näin viestin menemään Draxille paremmin perille.

Seuraavana päivänä esiintulleiden kahden kuoleman tapauksen johdosta Bond lähetetään yhteistyössä Scotland Yardin kanssa turvallisuusviranomaisen asemassa tutkimaan Draxin ylläpitämää, Englannin rannikolla sijaitsevaa laukaisualustaa, jossa on kehitteillä V2-ohjuksen päivitetty versio koodinimeltä "Kuuraketti", joka on suunnitteltu osaksi Britannian puolustusjärjestelmää. Raketti käyttää nestemäistä vetyä ja fluoria polttoaineinaan, ja kestääkseen moottorinsa erittäin korkeat palamislämpötilat se käyttää "kolumbiittia", johon Draxilla on ehdoton monopoli; koska raketin moottori kestää korkeita lämpötiloja, se pystyy käyttämään näitä tehokkaita polttoaineita, mikä laajentaa sen toimintasädettä kaikkialla Euroopassa. Paikan päällä hän tapaa Draxin sihteerinä työskentelevän, mutta todellisuudessa Scotland Yardin alaisuudessa toimivan kauniin Gala Brandyn, mutta myös joukon Draxille työskenteleviä viiksekkäitä saksalaisia; ja mitä enemmän Bond alkaa tutkimaan tapausta, sitä enemmän Draxin hämäräperäinen tausta paljastuu, kuten myös että kenelle Drax todellisuudessa työskentelee ja mihin kavalaan tarkoitukseen "Kuuraketti" onkaan todellisuudessa suunniteltu; Brandin käsiinsä saamista Draxin laskelmista selviää, että raketti onkin suunnattu keskelle Lontoota!

Drax saa selville Bondin ja Brandin päässeen liian lähelle ja ottaa heidät vangeiksi. Hän paljastaa Bondille olevansa tosiasiassa kreivi Hugo von der Drache, Werwolf -kommandoyksikön saksalainen komentaja. Liittoutuneiden univormuun naamioituneena hän oli sabotööri, jonka tiimi asetti autopommin armeijan kenttäpäämajaan, mutta loukkaantui itse räjähdyksessä. Draxista selitetty "muistinmenetystarina" oli vain peite, jota hän käytti sairaalassa toipuessaan välttääkseen tunnistamisen, vaikka se johtaisikin kokonaan uuteen brittiläiseen identiteettiin. Drax on edelleen omistautunut natsi, joka on päättänyt kostaa Englannille "todellisen isänmaansa" sodanaikaisen tappion ja aiemmat sosiaaliset loukkaukset, joita hän kärsi nuorena englantilaisessa sisäoppilaitoksessa ennen sotaa. Hän selittää, että hän aikoo tuhota Lontoon Neuvostoliiton toimittamalla ydinkärjellä samalla kun hänen yrityksensä myy myös Englannin puntaa lyhyeksi saadakseen valtavan voiton katastrofista. Drax suunnittelee Bondin ja Brandin polttamista "Kuuraketin" moottoreilla.

Ennen laukaisua Bond ja Brand onnistuvat pakenemaan, ja Brand antaa Bondille koordinaatit, joita tämä tarvitsee gyroskooppien uudelleenohjaamiseksi ja "Kuuraketin" lähettämiseksi mereen kaupungin sijasta. Tehtyään koko ajan yhteistyötä Neuvostoliiton tiedustelupalvelun kanssa Drax ja hänen kätyrinsä pakenevat neuvostoliittolaisella sukellusveneellä laukaistuaan raketin matkaan – vain kuollakseen sukellusveneen kyydissä aluksen paetessa juuri siitä kohtaa merta, johon uudelleen kohdistettu "Kuuraketti" osuu. Päämajassa pidettävän loppuselvityksen jälkeen Bond lähtee M:n pyynnöstä lomalle ja tapaa Brandin odottaen hänen seuraansa – mutta heidän tiensä eroavat, kun Brand paljastaa olevansa tosiassa kihloissa toisen erikoisosaston upseerin kanssa.

Henkilöt
 James Bond
 Gala Brand
 Sir Hugo Drax
 M
 Krebs
 Ronnie Wallance
 Loelia Ponsonby
 Miss Moneypenny
 Bill Tanner

Lähteet
Ian Fleming, Authorscalendar.info

Luokka:Englantilaiset romaanit
Luokka:Vakoiluromaanit
Luokka:James Bond -kirjat
Luokka:Vuoden 1955 kirjat